Islam
Džihaad
Koraan
Sharia
Hadith
Naised
KORAAN VÕI PIIBEL
Tere tulemast taas meie saatesse. Olen saatejuht Al Fadi.
Mul on meeldiv teile tutvustada tänast huvitavat teemat.
Leian, et see on tähtis mõistmaks erinevust,
kuidas suhtuvad moslemid ja kristlased Jumala sõna ilmutusse.
Endise moslemina tean, et tänapäeval on üldlevinud õpetus,
et Jumal ei räägi prohvetiga otse,
vaid kasutab selleks erinevaid vahendeid.
Ta räägib nii, et sõnum jõuaks kohale,
kuid samas ei kasuta otsekõnet.
Koraanis on kirjutatud ka prohvet Moosesest,
kes rääkis Jumalaga palgest palgesse.
Tema rääkis Jumalaga otse.
Kui püüda saada selgusele neist vasturääkivustest Koraanis,
siis kiirustavad Koraani uurijad selgitama,
et ega ka Mooses ei saanud sõnumeid Jumalalt otse.
Täna tahaksin teile tutvustada väga tähtsaid Koraani salme,
mis puudutavad Jumala antud ilmutusi, et mõista kuidas selgitab islam
ilmutuste edasiandmist oma saadikutele.
Nimetaksin selle saate "Jumala antud ilmutuseks".
Käsitleme islami ja kristluse erinevaid vaateid.
Näete üht väga tähtsat salmi ekraanil.
Leiame selle suurast 85:21-22.
Siin öeldakse, et Koraan, mis on tänapäeva moslemitel,
on koopia Taevas olevast.
"See on kuulsusrikas Koraan, mis on talletatud tahvlitele!"
Mis tahvlitest siin räägitakse?
Koraan õpetab, et need sõnad on Taevas arhiveeritud tahvlitel.
Selle salmi järgi õpetatakse moslemeile,
et tahvlid on igavesed ja neid pole kunagi loodud.
Need on osa jumalast, sest need on tema sõnad.
Sellega seoses on tähtis, et moslemeile õpetatakse,
et jumala sõna pole kunagi loodud, kuigi selle üle käib vaidlus.
Siiski arvab enamus, et jumala sõna pole loodud,
vaid on igavene ja seda säilitatakse Taevas.
Sellisel mõtlemisel on tohutult suured tagajärjed,
kui käsitleme Koraanis Jeesuse isiku kirjeldust.
Räägime sellest mõne minuti pärast, kui võtame käsile sellekohase pildi.
Nende salmide kinnitusel selgub suuras 85:21-22
jumala sõna, Koraan, mida pole loodud,
vaid on osa jumalast.
Sest kui Koraan oleks loodud, ei oleks jumal saanud enne rääkida
ja jumal oleks pidanud iseendale looma rääkimisvõime,
sest muidu poleks ta täielik ja täiuslik jumal.
See sünnitab vaidlusi.
Üks koolkond usub, et Koraan on igavene,
ja teised usuvad, et see pole igavene.
Kui ütleme, et Koraan eksisteerib ka Taevas,
siis peame uskuma, et kogu jumala sõna tuleb otse Taevast
ja pole loodud ning on igavene.
Sõna on Taevas piiritu ja on osa jumalast.
Tahan seda kõike rõhutada, sest saate kohe näha,
kui tähtsad on need väited.
Mina eks-moslemina võin kinnitada, et Koraan ei ole Jumala sõna.
Soovin rääkida vähemalt neile, kes õpib, toetab või järgib islami.
Palun kuulake mind lõpuni, mida mul on teile öelda.
Ma räägin teiega ühel põhjusel, sest hoolin sinu igavesest päästest.
Kui usute, et Koraan on Jumala sõna, siis palun tehke valik minu poolt
tõstatatud valikute vahel.
Need teemad on nii tähtsad ja nõuavad tähelepanu,
kui te olete tõsine Jumala sõna ja tõe otsija
ning tahate järgida Jumala viimast ilmutust.
Palun kaalu minu argumente.
Piibel õpetab mulle, et peame jagama tõde armastuses.
Seepärast palvetan, et võtaksid mu põhjendused vastu armastuses.
Soovin nüüd näidata sulle Koraani suurat 42:51.
"Ei ole sobiv, et Jumal räägiks inimesega..."
Pane tähele et ei ole sobiv, see on Koraani põhjendus.
Jumal on sedavõrd üleloomulik, et tal ei ole vaja rääkida inimesega.
Välja arvatud juhul, kui ta valib sõnasaatjaks mehe,
sest Koraan ja islam õpetab, et naised ei või olla prohvetid.
Jumal kasutab prohvetiteks ainult mehi.
Seda õpetab islam ja Koraan meile.
"Ei ole sobiv, et Allah räägiks inimesega (mehega)
muidu kui innustuse kaudu." Kuidas see võiks olla?
Seda me täpselt ei tea.
Ta võib kuulda midagi ja mingil moel on sõnum talle edastatud.
See salm selgitab natuke rohkem.
Siin öeldakse, et jumal räägib iseennast näitamata.
See võib olla ka une või transi kaudu.
See võib olla ka hääle kuulmine, kuidtäpselt me ei tea.
Kuigi inimene ütleb et see oli Jumal, siis ei ole ta seda kunagi näinud.
Tundmata Jumalat ei või väita, et rääkija oli Jumal.
See puudutab kõiki prohveteid, ka Muhamedi, kes väitis
end olevat viimane prohvet ja keda nimetatakse lemmikprohvetiks.
See puudutab eranditult kõiki prohveteid, ka Muhamedi.
Seda möönis ka ta ise.
Ta tunnistas seda Aisha kogutud haditis.
Muide, Aisha oli Abu Bakri tütar ja Muhamedi teine naine.
Ta oli ainuke neitsi, kellega Muhamed abiellus.
Ta tegi 6-aastasele Aishale abieluettepaneku ja abiellus,
kui ta oli 9-aastane.
Aisha nimetas valetajateks kõiki, kes väidavad, et Muhamed
on näinud jumalat.
Vaidlus algas siis, kui Muhamed rääkis, et ta on käinud Taevas.
Inimesed hakkasid rääkima, et kui ta on käinud Taevas,
siis pidi ta ka jumalat nägema.
Muhamed ja ta kaaslased hakkasid muret tundma,
sest nad ei tahtnud, et inimesed hakkaksid temas kahtlema.
Alguses räägib üht ja pärast teist.
Seepärast rõhutas Aisha, et kui keegi väidab Muhamedi
olevat Jumala, on valetaja.
Vaatame veelkord seda suurat.
Keegi ei või väita, et Jumal on ise temaga rääkinud.
Siiski võib jumal rääkida kardina tagant või saadiku kaudu.
Me ei või olla kindlad, kas see saadik on ingel,
sest see sõna tähendab inimest või hoopis deemoni.
Sest Koraan räägib kolmest erinevast saadiku variandist.
Inimene toob sõnumeid inimestele.
Džinnid e deemonid toovad sõnumeid endasugustele.
Lisaks on vahel teisi saadikuid.
Vahel eristab Koraan ingel Gabrieli teistest inglitest.
Selles osas on Koraanis segadus. Missugusest saadikust on jutt?
Sellised on rääkimisviisid: Jumal kas inspireerib,
räägib kardina tagant või saadab saadiku.
Selle eesmärk on avaldada inimestele jumala tahet.
Selles salmis õpetatakse, kuidas ilmutab Jumal oma tahet.
Näitasin teile seda eesmärgil, et kasutada Koraani väiteid,
kuidas on inimesed saanud kogu inimkonna vältel ilmutusi jumalalt.
Koraan peab ennast Allahi viimaseks ilmutuseks.
Oleme rääkinud, et Koraan õpetab tõde ajast,
mis on sündinud enne Muhamedi ja Koraani.
Koraan annab nõu Muhamedile ja teistele usklikele.
Suura 10:94, Joona peatükis öeldakse.
Kui sina, Muhamed või usklik, kahtled Koraanis,
küsi Raamatu rahvalt.
Seega Koraan suuras 10:94 tunnistab, et ka Piiblis on tõde,
sest Raamatu rahva all mõeldakse Piiblit.
Nii peavad Muhamed ja moslemid nõu küsima Raamatu rahvalt,
et proovida sobitada kokku Koraani ja Piibli õpetused.
Teeme selle salmi nõuande järgi ja pöördume Piibli poole.
Kui võrdleme selles küsimuses Piiblit Koraaniga,
kus öeldi, et Jumalal ei sobi rääkida inimesega otse,
peetakse silmas meest, mitte naist.
1Ms 16. peatüki lugu Haagarist lugedes leiame midagi huvitavat.
Kõik moslemid teavad, et islami järgi oli ta
Aabrahami naine ja Ismaeli ema.
Piibli järgi oli ta Aabrahami liignaine, mitte seadusejärgne naine.
Aabraham rikkus Jumala tahet magades orjatariga.
Rõhutan seda põhjusel, et keegi ei arvaks,
et Piibel toetab mitmenaise pidamist.
Sest Jumal lõi mehe ja naise, et nad saaksid üheks Jumala ees.
Kui mitme naise idee oleks Jumalalt,
siis oleks Ta loonud ühe Aadama ja mitu naist.
Kuid Ta lõi ühe Aadama ja ühe Eeva.
Piibli järgi olid Haagari ja Aabrahami naise Saara suhted halvad
ja seepärast põgenes Haagar kõrbe.
Vaatame, mis Piibel ütleb 1Ms 16:7-10:
"Ja Issanda ingel ...
Nimi 'Issanda ingel' tähendab tihti Issandat ennast.
Ja seda see just antud juhul tähendabki.
"Issanda ingel leidis tema allika juurest ja ütles:
"Ma teen sinu soo nõnda arvurikkaks..."
Kui see polnud Jumal, kuidas oleks võinud Ta
teda teha arvurikkaks?
Ta oleks muidu valetanud,
sest keegi muu ei või anda sulle võimekust lapsi saada kui Jumal.
Sellest näeme, et temaga rääkiv Issanda ingel oli Jumal.
Muide, Haagar oli naine.
Koraan aga õpetab, et jumal räägib ainult meestega
ja sedagi läbi kardina.
Ma näen siin probleemi, sest Haagar oli naine
ja Jumal rääkis temaga otse, mitte läbi kardina.
s 11: "Vaata, sa oled lapseootel..."
Ingel mitte üksnes ei lubanud teha teda suureks rahvaks,
vaid teadis ka ta rase oleva.
See juhtus 4000 aastat tagasi.
Sel ajal ei olnud ultraheli ega röntgeni uuringuid.
Jumal rääkis Haagariga ja teadis, et ta on rase.
Ta ütles, et Haagar saab poja.
Ta rääkis temaga ja ütles, et ta peab panema pojale nimeks Ismael.
Nimi Ismael tähendab "Jumal kuuleb".
Kui mõistad araabia keelt, tead, et 'isma' ja 'sema' tegusõna
tähendavad kuulmist, 'el' lõpus viitab Jumalale.
Ismaeli nimi tähendab 'Jumal kuuleb'.
Järgmiselt pildilt selgub, miks Jumal kuuleb.
Jumala kuulis tema kurbust ja hädaldamist,
kui ta põgenes rasedana kõrbesse.
Haagar ei olnud Aabrahami naine vaid liignaine,
Saara teenija, kelle ta andis ta oma mehele,
sest ta ei uskunud, et võib saada last.
Kuigi Jumal lubas talle, et nad saavad oma lapse.
Inimesena tegutseme tihti oma tarkuses ja arusaamas
ega jõua ära oodata Jumala aega lubaduste täitumiseks.
Ingel ilmus Haagarile.
Piibli järgi oli see Issanda ingel.
Haagar vaatas inglile otsa ja ütles salmis 13:
"Siis ta nimetas Issandat, kes temaga oli rääkinud..."
Sõna Issand siin tähendab Jumalat, kes oli temaga rääkinud.
Jumal ei rääkinud Haagariga kardina tagant ega saadiku kaudu,
vaid Jumal ise rääkis temaga.
Haagar ütles, et Sa oled nähtav Jumal, ma olen tõesti Teda näinud!
Siin rääkija, Tema näitel näeme Jumalat ennast.
Mul on teile küsimus.
Koraani järgi räägib Jumal ainult meestega.
Isegi meestega ei räägi Jumal otse, vaid kardina tagant,
kas saadiku või ingli kaudu.
Mul on siin probleem, et nüüd rääkis Jumal naise, Haagariga
ega rääkinud oma lemmiksaadiku, Muhamediga, kes oli viimane prohvet.
Kutsun teid üles mõtlema selle probleemi üle.
Miks ilmutas Jumal ennast Haagarile, aga Muhamedile mitte?
Nüüd näitan teile teise lõigu Koraanist.
Tutvustan teile Koraani ja Piibli salme kõrvuti tõestamaks,
et saaksite lõpus veenduda, et Koraan räägib iseendale vastu,
ja seda ei või enam tõsiselt võtta.
Alguses õpetab see midagi ja pärast räägib iseendale vastu.
Siin on üks tähis ja tugev lõik.
Nimetan neid lõikudeks, sest ei soovi neid võrrelda
õige Jumala Sõnaga, kuid tahan siiski rääkida islami keeles.
Selle koha leiame suurast 4, salmist 171.
"Messias, Jeesus, Maarja poeg, oli ainult Allahi sõnumtooja,
ja Tema sõnum, mida Allah ilmutas Maarjale,
ta suhtles Maarjaga, andis edasi Maarjale..."
Laiendatud tõlkes tähendab, et Jumal andis Jeesuse Maarjale.
Ma tõmbasin ringi ümber väga tähtsatele sõnadele.
Siin öeldakse, et Jeesus on Jumala sõna.
Ta ei rääkinud Jumala sõna, vaid oli ise Jumala Sõna.
Miks see nii tähtis on?
Oleme õppinud, et Jumala sõna säilitatakse Taevas tahvlitel.
See pole loodud, vaid on olnud igavesti.
Seega võin järeldada Koraani järgi. et Jeesus on Jumal.
Ja et Jeesus on igavene ning on Taevas.
Ta on olnud Taevas, Ta on igavene, siis sealt tulnud maa peale.
Seda ütleb antud lõik.
Tean, et mõned ütlevad, et Koraani tõlgendajad ei räägi nii.
Kommentaare kasutades seisame sama probleemi ees, öeldes,
et nad on ju ainult inimesed.
Uurime nüüd Allahi omi sõnu.
Allah ise ütles, et Jeesus on tema sõna.
Näita kus Ta ütles, et Ta rääkis sõna.
Siin öeldakse, et Jeesus on Tema sõna.
Siin ei öelda, et Allah rääkis ja lõi sõnaga Jeesuse.
Siin öeldakse selgelt, et Jeesus on Allahi oma sõna.
Palun olge tähelepanelikud.
Sest see salm vajab täpsemat selgitamist.
Jeesus pole mitte ainult Allahi Sõna, vaid Allah räägib siin Maarjaga.
Maarja on nüüd järjekordne naine, mitte aga mees!
Kui me edasi loeme, mis siin sünnib.
Loeme sama sündmuse teisest kohast.
Suura 19:17 mida kutsutakse Mirjami või Maarja peatükiks.
"Me (Jumal) saatsime Maarja juurde ingli."
Kas märkate, et Maarja juurde, kes oli naine, saadeti ingel.
Koraani järgi räägib Jumal ainult saadikutele või prohvetitele
ja neilegi saadikute või ingli kaudu.
Siin saab Maarja sõnumi Jumalalt ingli kaudu.
Piiblist selgub, et see ingel oli Gabriel.
Koraan nimetab teda ka Gabrieliks.
Küsimus. Kas see teeb Maarja Koraani järgi prohvetiks?
Koraani järgi saavad sõnumeid ainult prohvetid.
Siin on Koraanis vastuolu, sest kuidas Koraani järgi
peab see olema mees, kuid siin saab sõnumi Allahilt naine?
Nüüd vahetame teemat.
Vaatame Piibli vaatenurgast, kuidas Jumal rääkis
oma sõna ja ilmutas iseennast.
Koraani järgi peab inimene ootama sõnumitoojat,
et teada saada Allahi eksistentsist ja mõista ta on sõnumit.
Teises kohas Koraan õpetab,
et Allah saatis saadiku ühe erilise inimrühma juurde,
nende omas keeles, tuues raamatu, et nemad saaksid Allahist aru.
Sellega on probleem,
sest näiteks Koraani järgi läks prohvet Joona oma rahva juurde.
Piibli järgi läks Joona kuulutama teist keelt kõnelevate,
süürlaste juurde, kes oli Jumala vaenlased.
Seega ei hoolinud Jumal mitte ainult omast rahvast,
vaid kogu maailma eest, olgu nad kasvõi vaenlased.
Sest Jumal on kõikjalvalitsev ja Ta sõnum on universaalne kõigile.
Vaatame, kuidas Jumal ennast Piiblis ilmutab,
ja mitte ainult saadikutele. Rm 1:18-20 ütleb Ta nii:
"Jumala viha ilmub Taevast..."
Vaadake - Jumala viha on ilmunud, juba nüüd.
Inimeste üle mõistetakse kohut Aadamast alates nende pattude pärast,
sest nad ei ole teinud Jumala, vaid oma tahtmist
ja elades jumalakartmatult.
Seepärast on ilmunud Jumala viha Taevast juba nüüd.
See on Jumala kohus inimkonna üle.
Vennad ja õed, kui te ei tunne tõde Jumalast,
mõelge selle sõnumi üle oma pääste pärast!
Siin öeldakse, et: "Jumal on ennast ilmutanud jumalakartmatuse
ja ülekohtu vastu, nende vastu, kes tõde hoiavad ülekohtu kammitsais."
s 19: "sest et see, mida teatakse Jumalast,
on nende keskel avalik, sest Jumal on seda neile avaldanud."
Jumal ei ole seda ilmutanud saadiku või Raamatu kaudu.
Kuidas Ta seda tegi, salm 20 ütleb:
"Tema nähtamatu olemus, tema jäädav vägi ja jumalikkus
on ju maailma loomisest peale nähtav, kui mõeldakse tema tehtule..."
Nii et loodu ise räägib Jumala olemasolust ja Tema loomusest.
"...nii et nad ei saa endid vabandada."
Seega inimesed ei vaja ingli ilmutust Jumala olemasolu asjus.
Koraan ütleb, et sa pead ootama saadikut teadmaks Jumala olemasolu,
mis on täiesti vastupidine Piibliga.
Piiblis Jumal tahab, et sa teaksid et Ta on olemas loomise kaudu.
Ta hoolib sinust sedavõrd, et pani su südamesse teadmise,
et Ta on siin, Ta on olemas.
Loeme veel ühe tähtsa koha.
Johannese 17:17.
Ja Heebrealastele 1:1-2 räägib sama.
"Jumal, kes muiste palju kordi ja mitmel viisil rääkis
tunnustähtede, imede, saadikute ja muul viisil,
kuid meie päevil, mis algas 2000 a tagasi,
räägib Ta meile nüüd Poja kaudu.
Poeg on Jumala inkarnatsioon, Tema enese kujutis.
Tahaksin meeleldi jätkata teiega vestlust
sellel väga tähtsal teemal.
Kahjuks saab saate aeg läbi.
Kuid ma luban teile, et jätkame samal teemal
ka järgnevates saadetes.
Võrreldes Piibli ja Koraani õpetusi omavahel
ning et see on Jumala viimane ilmutus Poja kaudu,
et Tema on viimane ilmutus.
Tänan, et vaatasite seda saadet.
Palun lahkelt külastada allolevat aadressi
ja saatke meile oma küsimusi ning arvamusi.
Kuni kohtume taas, seniks olge õnnistatud!
Tõlge: Aare Lukman